
Text rozhodnutia
Súd: Krajský súd Bratislava Spisová značka: 1S/245/2011 Identifikačné číslo súdneho spisu: 7011200985 Dátum vydania rozhodnutia: 22. 03. 2012 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2012:7011200985.1 Uznesenie Krajský súd v Bratislave v právnej veci žalobcu: B. E., bytom E. XX/X, XXX XX T. proti žalovanému: Ministerstvo pôdohospodárstva a rozvoja vidieka Slovenskej republiky, so sídlom Dobrovičova 12, 812 66 Bratislava o preskúmanie zákonnosti rozhodnutia č. 1323/2011-420 zo dňa 15.2.2011, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou podanou na Krajskom súde v Bratislave dňa 11.11.2011 sa žalobca domáhal preskúmania zákonnosti rozhodnutia žalovaného č. 1323/2011-420 zo dňa 15.2.2011, ktorým žalovaný odvolanie žalobcu zo dňa 27.1.2011 zamietol a rozhodnutie KPÚ Košice č. A/2011/00043 zo dňa 20.1.2011 potvrdil. Žalovaný svoje rozhodnutie odôvodnil tým, že mal za preukázané, že umiestnenie nových pozemkov a scelenie spoluvlastníckych podielov pôvodných pozemkov je v súlade s platnými zásadami pre umiestnenie nových pozemkov zo dňa 24.7.2008 ako aj s kritériami primeranosti stanovených v zákone č. 330/1991 Zb. o pozemkových úpravách. Krajský súd v Bratislave výzvou zo dňa 17.1.2012 vyzval žalobcu, aby v lehote 15 dní sa vyjadril, či súhlasí s prejednaním veci bez nariadenia pojednávania a zároveň ho súd vyzval v súlade s ustanovením § 250a O.s.p., aby si ustanovil advokáta na zastupovanie. Pred rozhodnutím vo veci samej žalobca svojím podaním doručeným súdu dňa 21.2.2012 oznámil, že berie svoju žalobu v celom rozsahu späť. Podľa ustanovenia § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa ustanovenia § 250d ods. 3 O.s.p. súd uznesením konanie zastaví aj vtedy, ak žaloba bola vzatá späť (§ 250h ods. 2 O.s.p.). Nakoľko žalobca vzal späť žalobu pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

